אריק סעדה

אריק ח'אלד סעדה (בשוודית: Eric Khaled Saade; בערבית: إريك سعادة; נולד ב-29 באוקטובר 1990) הוא זמר שוודי ומנחה טלוויזיה לילדים. סעדה היה חבר בלהקת הבנים !What's Up. הוא עזב אותה בפברואר 2009 לטובת קריירת סולו. סעדה ייצג את שוודיה באירוויזיון 2011 שנערך בגרמניה, וסיים במקום השלישי, זאת לאחר שניצח בתחרות המלודיפסטיבלן עם השיר "Popular". בתחרות זו גם זכה במקום השני בשנת 2021 ולכן לא השתתף באירוויזיון 2021 עם השיר "Every Minute". סעדה גדל בהלסינגבורג לאב פלסטיני שנולד בלבנון ולאם שוודית. הוריו התגרשו כשהיה בן ארבע. הוא הבן השני מתוך 8 אחים, חלקם אחים חורגים. סעדה החל לכתוב כשהיה בן 13, אולם כדורגל היה אחד מתחומי העניין שלו עד לחוזה המוזיקה הראשון שלו בגיל 15, חוזה שהפיק אלבום אחד ושלושה סינגלים. כמו כן, לאחר זכייתו בתחרות המוזיקה השוודית Joker הוא התבלט יותר בתעשיית המוזיקה בשוודיה. בשנת 2007, בהתבסס על הצלחתו ההתחלתית, השתתף סעדה בתחרות על מנת לזכות במקום כחבר בלהקת בנים שוודית חדשה שהוקמה. מתוך מאות בקשות שנשלחו, נבחרו 15 מועמדים להופיע בתיאטרון גלוב, ביניהם סעדה. סעדה הפך בהצלחה לאחד מתוך ארבעת המועמדים שנבחרו סופית להיות חלק מהלהקה החדשה שנקראה !What's Up. שאר חברי הלהקה שנבחרו היו רובין חוינברה, לודיג "לוד" קייסר וג'ון יינגבסון. כולם השתתפו בתחרויות מוזיקה טרם בחירתם, בדיוק כמו סעדה. חוינברה זכה בתחרות Sommarchansen שנערכה בעיר מאלמה בשנת 2006, קייסר התחרה בתחרות הקדם אירוויזיון "לילה מלודיפסטיבלן" שנועדה לבחור את הנציגות השוודית לאירוויזיון הילדים ויינגבסון השתתף בתוכנית הטלוויזיה Super Trouper. הלהקה הופיעה ברחבי שוודיה החל מאביב 2008. באותה השנה חברי הלהקה ביצעו את הגרסה השוודית של שיר הנושא לסרט קאמפ רוק מבית היוצר של דיסני. סעדה ושאר חברי הלהקה הקליטו את הפסקול עבור הסרט, ושמו הוא "Här är jag". כמו כן, סעדה דיבב את השמות של שיין בגרסה השוודית לסרט "רוק קאמפ", כמו גם חברים אחרים בלהקה. בנוסף, הם הופיעו בקדימון לסרט שהוכן על ידי ערוץ דיסני. בשנת 2008 הלהקה הוציאה את האלבום In Pose. האלבום שהה שבוע אחד במצעדי המוזיקה בשוודיה במקום ה-40. שני סינגלים יצאו באלבום: "!Go Girl" שיצא במאי 2007 והגיע למקום ה-5 במצעדי המוזיקה בשוודיה, וכן הסינגל "If I Told You Once" שיצא במרץ 2008 והגיע למקום ה-16 במצעדים. בתחילת 2009 הודיעה הלהקה על עזיבתו של סעדה את הלהקה לטובת קריירת סולו. את מקומו תפס יוהנס מגנוסון. באוגוסט 2009 חתם סעדה על חוזה עם רוקסי הקלטות. בדצמבר 2009 הוא הוציא את הסינגל "Sleepless" שיצא ברחבי העולם והגיע למקום ה-44 במוזיקה בשוודיה. הסינגל השלישי שלו "Break of Dawn" הגיע למקום ה-45 במצעדי המוזיקה לאחר הצלחת הסינגל השני שלו "Manboy". אלבום האולפן הראשון שלו, "Masquerade", יצא ב-19 במאי 2010, והגיע למקום השני במצעדי האלבומים בשוודיה. כל שלושת הסינגלים שלו הופיעו באלבום, כמו גם הסינגל הרביעי "Masquerade". האלבום השני שלו היה צפוי לצאת בין יולי לספטמבר 2011 ביחד עם הסינגל "Still Loving It" והסינגל "Popular" שכבר יצא. סיבוב ההופעות שלו בקיץ כלל מספר שירים מהאלבום הקרב. במהלך קיץ 2009 הנחה סעדה בערוץ דיסני תחרות מוזיקה סקנדינבית בשם "My Camp Rock". התחרות מבוססת על הסרט "קאמפ רוק". כמו כן הוא ראיין מספר אנשים, בהם זאק אפרון וונסה הדג'נס. סעדה גם הופיע בתור מנחה בתוכנית "Julias Stjärnskott", תוכנית בה מתחרים צעירים. סעדה השתתף בתחרות הקדם אירוויזיון של שוודיה – תחרות המלודיפסטיבלן, פעמיים ברציפות (2010–2011) וכן פעם נוספת בשנת 2015. בפעם הראשונה הוא התמודד עם השיר "Manboy", אולם הוא לא הגיע למקום הראשון. בפעם השנייה הוא התמודד עם השיר "Popular" איתו הוא זכה, ובפעם השלישית התמודד עם השיר Steeng אך לא ניצח בתחרות. סעדה השתתף במלודיפסטיבלן 2010 בחצי הגמר השני שנערך ב-13 בפברואר 2010 בארנה גורסון שבסקנדינבן עם השיר "Manboy" שנכתב והולחן על ידי פרדריק שמפה ופטר בוסטרום. השיר הגיע למקום השלישי עם 159 נקודות בערב הגמר שנערך ב-13 במרץ. ב-29 במאי 2010 הקריא סעדה את ההצבעות שהתקבלו בשוודיה בגמר אירוויזיון 2010. כמו כן, הוא היה חלק מחבר השופטים השוודי. ב-19 בפברואר 2011 התמודד סעדה בחצי הגמר השלישי שנערך במרכז קלואטה שבעיר לינקופינג. הוא הופיע עם השיר "Popular" שנכתב על ידי פרדריק שמפה. ב-12 במרץ הוא הופיע בגמר עם השיר איתו הוא הגיע למקום הראשון עם 193 נקודות, כאשר הוא ניצח גם בהצבעות הטלווטינג וגם בהצבעות השופטים של 11 מדינות. לאחר שניצח במלודיפסטיבלן, אריק סעדה נשלח לייצג את שוודיה באירוויזיון 2011 שנערך באספרי ארנה בעיר דיסלדורף שבגרמניה. סעדה התמודד וניצח בחצי הגמר השני שנערך ב-12 במאי, ולכן עלה לגמר שנערך ב-14 במאי. בתחרות הגמר הוא הגיע למקום השלישי. בשנת 2024 השתתף סעדה במופע הפתיחה של אירוע חצי הגמר הראשון באירוויזיון. בהופעתו הייתה כרוכה על ידו כאפייה בצבעי שחור-לבן, כאות מחאה נגד השתתפותה של מדינת ישראל בתחרות. איגוד השידור האירופי גינה את המעשה. בשנת 2010 זכה סעדה בפרס על שם מרסל בזנסון בקטגוריית "המבצע הטוב ביותר" על השתתפותו במלודיפסטיבלן עם השיר "Manboy". ב-2011 הוא זכה באותו פרס, אולם בקטגוריית "פרס העיתונות" על שירו המנצח "Popular". Masquerade – יצא ב-19 במאי 2010 Saade Vol. 1 – יצא ב-29 ביוני 2011 Sleepless – יצא בדצמבר 2009 Manboy – יצא ב-12 בפברואר 2010 Break of Dawn – יצא ב-10 ביוני 2010 Popular – יצא ב-4 במרץ 2011 Hearts In The Air – יצא ב-7 ביוני 2011 Hotter Than Fire – יצא ב-2 בנובמבר 2011 מדיה וקבצים בנושא אריק סעדה בוויקישיתוף אתר האינטרנט הרשמי של אריק סעדה אריק סעדה, ברשת החברתית פייסבוק אריק סעדה, ברשת החברתית אקס (טוויטר) אריק סעדה, ברשת החברתית אינסטגרם אריק סעדה, סרטונים בערוץ היוטיוב אריק סעדה, במסד הנתונים הקולנועיים IMDb (באנגלית) אריק סעדה, באתר אפל מיוזיק (באנגלית) אריק סעדה, באתר ספוטיפיי אריק סעדה, באתר סאונדקלאוד (באנגלית) אריק סעדה, באתר Last.fm (באנגלית) אריק סעדה, באתר AllMusic (באנגלית) אריק סעדה, באתר MusicBrainz (באנגלית) אריק סעדה, באתר דיזר אריק סעדה, באתר Yandex.Music (ברוסית) אריק סעדה, באתר Discogs (באנגלית) אריק סעדה, באתר Songkick (באנגלית) אריק סעדה, באתר Genius אריק סעדה, באתר SecondHandSongs אריק סעדה, באתר בילבורד (באנגלית) העמוד הרשמי של אריק סעדה, באתר YouTube מור לוי, נציג שוודיה לאירוויזיון: אריק סעדה, באתר ynet, 13 במרץ 2011 "Saade blir Sveriges bidrag" באתר svd.se, ‏12 במרץ 2011 (בשוודית) הביוגרפיה של אריק סעדה באתר הרשמי הביוגרפיה של !What's Up באתר הרשמי אריק סעדה מדבר על הלהקה באתר YouTube What's Up! במצעדי המוזיקה בשוודיה באתר swedishcharts.com ERIC SAADE - MASQUERADE באתר swedishcharts.com,‏ 28 במאי 2010 PLANNING 2011 TOUR, AND ALBUM WORK! באתר הרשמי, 22 בפברואר 2011 Melodifestivalen: final spots for Eric Saade and Andreas Johnson באתר eurovision.tv,‏ 13 בפברואר 2010 Sweden reveals artist names for Melodifestivalen באתר esctoday.com,‏ 30 בנובמבר 2009 Saade blir Sveriges bidrag באתר svd.se,‏ 13 במרץ 2011 (בשוודית) רז שכניק, בניגוד לחוקי האירוויזיון: הזמר השבדי אריק סעדה הופיע עם כאפייה, באתר ynet, 7 במאי 2024